text: Påskekaos: Begge spor er nu farbare
  17 april 2017 kl. 13.48
  Et uheld på motorvej E45 ved Kolding spærrede mandag eftermiddag for hjemrejsetrafikken mod nord. Begge nordgående spor nu farbare.
  På motorvej E45 fra Kolding mod Skærup i nordgående retning er der sket et uheld.
  Ifølge vagtchef ved Sydøstjyllands Politi er der sket et uheld mellem to personbiler og en sættevogn.
  Motorvejen vil være lukket i et pænt stykke tid, så bilister skal væbne sig med tålmodighed, da der ingen tidshorisont er for genåbning.
  Ifølge vagtchefen skulle der ikke være sket alvorlige skader med de implicerede.
  Hvad årsagen til uheldet skyldes, er der endnu ingen forlydender om, men dårligt vejr med regn og hagl, har generet påskens hjemrejsetrafik.
  Opdatering: Begge spor er nu farbare, men der er fortsat tæt trafik i området, det meddeler Vejdirektoratet på Twitter.
  Så er alle spor farbare igen på Sønderjyske motorvej efter uheld. Man må påregne forlænget rejsetid indtil først på aftenen. #dktrafikinfo https://t.co/F0jFS9jHpQ
  Opdatering: Trafikanter, der skal i retning mod Vejle, ledes nu i retning mod Fyn, hvor de skal køre fra ved frakørsel 61 Taulov, hvorfra man via Skærbækvej kan komme på motorvejen igen ved frakørsel 60 b Taulov N og atter køre i retning mod Vejle.
  Opdatering: Et nordgående spor er nu farbart.
  E45 Kolding - Vejle. 1 vognbane åbnes nu.
  
  E 45 helt spærret mellem Kolding og Vejle p .g. a. færdselsuheld. Ikke alvorligt.
  
  